ཡིན་ནའང་།མི་དམངས་མང་ཚོགས་ཀྱི་གོ་རྟོགས་རང་བཞིན་གྱིས་མཐོ་རུ་འགྲོ་མི་སྲིད་པར་བརྟེན་འོས་འཚམ་གྱི་སློབ་གསོ་དང་ཁྲིད་སྟོན་བྱས་ནས་རྒྱ་ཆེའི་མི་དམངས་མང་ཚོགས་ཀྱིས་རང་ཉིད་ཀྱི་ཁེ་ཕན་གནས་ཡུལ་གང་ཡིན་པ་དང་རང་ཉིད་ཀྱི་བདེ་སྐྱིད་ཆེད་འབད་འཐབ་བྱེད་དགོས་ལུགས་ཤེས་སུ་འཇུག་དགོས།ཉེ་བའི་ལོ་ཤས་རིང་།རང་ལྗོངས་ཀྱིས་དྲིལ་བསྒྲགས་བྱེད་ཐབས་སྣ་ཚོགས་ལ་བརྟེན་པ་དང་དྲིལ་བསྒྲགས་ཀྱི་གཞི་རྟེན་སྣ་ཚོགས་ཇུས་འགོད་བྱས་ནས་མང་ཚོགས་ཀྱིས་སྣོད་བཅུད་བཟང་བའི་གྲོང་ཚོ་བསྐྲུན་རྒྱུ་ནི་བྱས་རྗེས་དེང་འདིར་འཇོག་པ་དང་ཕན་འབྲས་བསྐལ་བརྒྱར་ཐོན་པའིདམངས་འཚོའི་འདུ་འགོདདངདམངས་སེམས་འདུ་འགོདཅིག་ཡིན་པ་དངོས་འབྲེལ་ཤེས་སུ་བཅུག་པ་དང་།ལྗོངས་ཡོངས་ཀྱི་གོང་འོག་ཚང་མར་ཐུན་མོང་གི་ངོས་འཛིན་ཞིག་ཆགས་པར་བྱས་ནས་སྣོད་བཅུད་བཟང་བའི་གྲོང་ཚོ་འཛུགས་སྐྲུན་བྱེད་རིང་མང་ཚོགས་ཞུགས་པའི་ཧུར་སེམས་དང་རང་འགུལ་བསམ་པ་དངོས་འབྲེལ་ཆེ་རུ་ཕྱིན་ཡོད།